Na temelju članka 10. stavak 2. Pravilnika o kriterijima, mjerilima i postupku dodjele prostora u vlasništvu Općine Vladislavci na uporabu udrugama („Službeni glasnik“ Općine Vladislavci br. 6/17) Povjerenstvo za dodjelu prostora u vlasništvu Općine Vladislavci, dana 26. ožujka 2018. godine, utvrđuje

**PRIJEDLOG LISTE PRVENSTVA**

**za dodjelu prostora u vlasništvu Općine Vladislavci na uporabu udrugama**

**Članak 1.**

Na temelju zbroja bodova za svakog prijavitelja na javnom natječaju za dodjelu prostora u vlasništvu Općine Vladislavci na uporabu udrugama, objavljenog dana 21. veljače 2018. godine na web stranici Općine Vladislavci i oglasnim pločama u naseljima Općine Vladislavci, Povjerenstvo za dodjelu prostora u vlasništvu Općine Vladislavci utvrđuje Prijedlog liste prvenstva za dodjelu općinskog prostora na uporabu, kako slijedi:

|  |  |  |  |  |  |
| --- | --- | --- | --- | --- | --- |
| **R.br.** | **Mjesto i katastarska čestica** | **Ulica i broj** | **Opis prostora i struktura** | **NAZIV PRIJAVITELJA** | **BROJ OSTVARENIH BODOVA** |
|  | Vladislavci, k.č.br. 819 | Športska 1, Vladislavci | Dom kulture, 1 prostorija u prizemlju doma kulture, površine 50,00 m2 | 1. HRVATSKI CRVENI KRIŽ, GRADSKO DRUŠTVO CRVENOG KRIŽA OSIJEK | 61 |

**Članak 2.**

Na Prijedlog liste prvenstva za dodjelu pojedinog općinskog prostora prijavitelji mogu uložiti prigovor općinskom načelniku, putem pisarnice Općine Vladislavci, zbog redoslijeda na listi reda prvenstva ili zbog neuvrštavanja na listu reda prvenstva iz razloga navedenih u članku 7. ovoga Pravilnika o kriterijima, mjerilima i postupku dodjele prostora u vlasništvu Općine Vladislavci na uporabu udrugama („Službeni glasnik“ Općine Vladislavci br. 6/17), u roku 8 dana od dana objavljivanja Prijedloga liste prvenstva.

Odluka općinskog načelnika o prigovoru je konačna.

**Članak 3.**

Ovaj Prijedlog liste prvenstva objavit će se na internetskoj stranici Općine Vladislavci, [www.opcina-vladislavci.hr](http://www.opcina-vladislavci.hr) i oglasnoj ploči Općine Vladislavci.

KLASA: 007-01/18-01/18

UR.BROJ: 2158/07-02-18-5

Vladislavci, 26. ožujka 2018.

Povjerenstvo:

1. Krunoslav Morović, predsjednik, v.r.
2. Tajana Habuš, član, v.r.
3. Ružica Šinik, član, v.r.